ဂျာလာ..မင်း အဲဒီလို ဘယ်တုန်းကမှ မလုပ်ဖူးဘူးလေ
မိဖုရားထိုင်မယ့်နေရာ သူစိမ်းမိန်းကလေးကို ပေးထိုင်ပြီး
မင်းမိန်းမကိုတော့ ဒီပွဲကနေထွက်သွားဖို့ သွားပြောခိုင်းတယ်ပေါ့လေ
ဒါက လင်မယားတွေကြား လေးစားမှုလည်း မရှိသလို
နန်းတွင်းထုံးစံနဲ့လည်း မညီဘူး
မယ်တော်..သားတော် အကြောင်းမရှိဘဲလုပ်တယ်လို့ ဘာလို့ ထင်နေတာလဲ
နောက်ကွယ်မှာ အခုလိုလုပ်ရတဲ့ အကြောင်းရင်းရှိတယ်
မင်းကြီးတစ်ပါးအနေနဲ့ သားတော်လုပ်သမျှကိုတော့.
လိုက်ရှင်းပြစရာ အကြောင်းမရှိဘူး ထင်တယ်နော်
ဒါပေမဲ့ အဲဒီအကြောင်းရင်းက ဘာလဲ
မယ်တော် ဒါ လင်မယားကိစ္စပါ
သားတော်တို့နှစ်ယောက် ကိစ္စဆိုတော့ သားတော်တို့ကြားမှာပဲ ထားချင်ပါတယ်
လင်မယားကိစ္စက လင်မယားကြားမှာပဲ ထားသင့်တယ်ဆိုတာ
မယ်တော် လက်ခံပါတယ်
မင်းတို့ကြားက ပဋိပက္ခကို ညီလာခံမှာ ထုတ်ပြတာကတော့
မဖြစ်သင့်ဘူးလေ
နန်းတွင်းညီလာခံက သူ့အဆင့်နဲ့သူရှိတာ
အသစ်တစ်ယောက်အတွက် မိဖုရားဂျိုဓာကို..
မရိုမသေလုပ်တာကတော့ မဖြစ်သင့်ဘူးလေ
မင်းတို့နှစ်ယောက်ကြားမှာ တစ်ခုခု အထင်လွဲတာများ ရှိနေလား
မယ်တော် ဘာတွေဖြစ်ခဲ့လဲ သားတော် မပြောနိုင်ဘူး
ဒါပေမဲ့ ဒီတစ်ကြိမ်က သားတော်အမှား မဟုတ်ဘူးလို့ပဲ ပြောချင်တယ်
ဒီမှာ မယ်တော်..ရမ်တနုဆိုတာ ထပ်နားထောင်ချင်နေတာလေ
အခု မယ်တော့်ဆန္ဒ​ပြည့်သွားပြီပဲ
တော်တော်နောက်ကျနေပြီ မယ်တော် သွားကျိန်းစက်ပါတော့
တကယ်ပါပဲ
ဘာလို့ ဒီလိုတွေချည်း ထပ်ခါတလဲလဲ ဖြစ်နေရတာလဲ
နီးစပ်မယ်မှ မကြံသေးဘူး..
ရုတ်တရက်ကြီး ဝေးသွားကြပြန်ပြီ
ဂါရဝပြုပါတယ် မိဖုရားရခေယျ
မင်္ဂ​လာ​ပါ
- ထိုင်လေ - ကျေးဇူးပါ
ဒီညနေပွဲတုန်းက ဘယ်လိုနေလဲ မိဖုရားရခေယျ
ရမ်တနု သီချင်းဆိုတာ ထပ်နားထောင်ခွင့် ရသွားတယ်လေ
အရမ်း စိတ်ကျေနပ်မိတယ် သူ့အသံက ဖမ်းစားနိုင်လွန်းတယ်
သူ့အသံဖမ်းစားနိုင်တာ ပြောနေတာမဟုတ်ဘူး
ဘန်နာဇီရဲ့အလှကို ပြောနေတာ
ဘန်နာဇီရဲ့အလှမှာ..
မင်းကြီးတောင် မျောသွားတာလေ
ဒါကြောင့် မိဖုရားဂျိုဓာရဲ့နေရာကို..
ဘန်နာဇီကို ပေးရလောက်အောင်အထိ ဖြစ်သွားတာ
အောင်မယ်လေးနော်
မိဖုရားဂျိုဓာရဲ့မျက်နှာများ သွေးမရှိသလို ဖြစ်သွားတာ
မင်းကြီး..မိဖုရားဂျိုဓာအကြောင်း ပြောတော့..
ဆက်မပြောနဲ့တော့
ကျွန်မ ဘာမှ မကြားချင်ဘူး
ပွဲမှာဖြစ်ခဲ့တာ အားလုံးတွေ့တာပဲ
ဂျာလာအကြောင်း ငယ်ငယ်ကတည်းက သိတယ်
ဂျာလာကို အရူးအမူးဖြစ်အောင် လုပ်နိုင်တဲ့အရာ ဒီလောကမှာမရှိသေးဘူး
သူ ချစ်မိသွားအောင်လည်း ဘယ်အရာမှ မလုပ်နိုင်ဘူး
သိပ်လှလို့ဆိုရင်လည်း
ဒါ ဂျာလာ့အတွက်တော့ အရုပ်သာသာပဲ နေလိမ့်မယ်
သူ ပျင်းတဲ့အခါ ထုတ်ကစားမှာပေါ့ ပြီးရင်တော့..
ရှင် သူ့အကြောင်း ပိုသိပါတယ်
ဂျာလာနဲ့ မွေးကတည်းကသိတယ်ဆိုတာ လက်ခံပါတယ်
မိဖုရားက သူ့အကြောင်းပိုသိပါတယ်
အဲဒီလို မပြောချင်ပေမယ့်..
မိဖုရားက ကျွန်မလောက်တော့ အတွေ့အကြုံမများဘူး
ကျွန်မအတွေ့အကြုံအရ ပြောရဲတာက..
ယောက်ျားတို့သဘာဝဆိုတာ ရှိတယ်
ယောက်ျားတိုင်း အဲဒီလိုသဘာဝရှိကြတာ
ဂျာလာ အပါအဝင်ပဲ
ဂျာလာ ကျွန်မနဲ့ အနေဝေးသွားလိမ့်မယ် ပြောချင်တာလား
ရခေယျမိဖုရား ကျွန်မကို အထင်လွဲပြန်ပြီ
တဖြည်းဖြည်းနဲ့ ဂျာလာ့အပေါ်သက်ရောက်နေတဲ့
မိဖုရားဂျိုဓာရဲ့ပဥ္စလက်အတတ်တွေ သက်ရောက်မှာမဟုတ်တော့ဘူး ပြောချင်တာ
ဂျာလာနဲ့ မိဖုရားဂျိုဓာကို ခွဲဖို့ဆို
အခုချိန်မှာ ဘန်နာဇီလောက်ကောင်းတဲ့
နယ်ရုပ်လေး မရှိဘူး
ဒီနေ့တင် ဘန်နာဇီကြောင့် ဂျာလာ ပွဲကနေ မိဖုရားဂျိုဓာကို..
နှင်ထုတ်လိုက်တာ
နောက်အနာဂတ်မှာ ဘန်နာဇီကြောင့်..
မိဖုရားဂျိုဓာ..ဂျာလာ့အသိုင်းအဝိုင်းကနေ နှင်ထုတ်ခံရတော့မှာပဲ
ဒါက ရှင့်အမြင်လေ
ကျွန်မအနေနဲ့ကတော့ မိဖုရားဂျိုဓာရော
ဘန်နာဇီပါ ကျွန်မကို ခြိမ်းခြောက်မယ်လို့ မမြင်ဘူး
ဘာလို့ဆို ကျွန်မနေရာကိုတော့ ဘယ်သူမှ မယူဘူးလေ
ပြောရရင် ဂျာလာ့အတွက် ဝမ်းသာမိတယ်
သူ့မှာ ဆော့စရာအရုပ်တစ်ခု ပိုတိုးသွားတာပေါ့
ကဲ ကျွန်မ အနားယူချိန်ရောက်ပြီ
ရှင်ပြန်လိုက်ပါတော့
မိဖုရားရခေယျ..ရှင့်နေရာမြဲနေမယ်လို့
ဒီလောက်ယုံကြည်မှုရှိနေရင်လည်း ကောင်းပါတယ်
ဒါပေမဲ့ မကြာခင် ဘန်နာဇီက မိဖုရားဂျိုဓာနေရာ ဝင်ယူလိမ့်မယ်
သူ့အလှမှာ အဲဒီလိုအစွမ်းရှိတယ်
အနားယူရင်းနဲ့ အဲဒီအကြောင်းလေး စဉ်းစားပေါ့
သွားလိုက်ပါဦးမယ်
တစ်ခုပြောပြ ဇာကီရာ
ပွဲမှာတုန်းက ငါ့ကို သူ့ဘေးနားမှာ ထိုင်ခိုင်းခဲ့တယ်နော်
ငါ့ကို သူများထက်ပိုပြီး အလေးထားလို့ပဲ
နောက်ပြီး တန်ဖိုးကြီးလက်ဆောင်လည်း ပေးတယ်
ဘယ်သူမှ ဘာမှမပြောကြပါဘူး..
မိဖုရားဂျိုဓာက လွဲလို့ပေါ့
အဲဒီတော့ ဘာဖြစ်လဲ သူက မင်းကြီးရဲ့မိဖုရားပဲလေ
ဒါပေမဲ့ ဒါက ငါ့ဘဝမှာ ပထမဆုံးကြုံဖူးတာပဲ
မင်းကြီးက ငါ့ကိုမကြည့်ဘဲ မိဖုရားဂျိုဓာကိုပဲ ကြည့်နေတာ
အဲဒါ ငါ့စိတ်ထဲမှာ တစ်မျိုးပဲ
သူက မိဖုရားတော့ မိဖုရားပေါ့
ဒါပေမဲ့ ငါရှိလျက်နဲ့တောင် ယောက်ျားတစ်ယောက် အာရုံစိုက်အောင်လုပ်နိုင်တယ်
ဒီတော့ မိဖုရားဂျိုဓာနဲ့ပတ်သက်ပြီး မကျေနပ်တာတစ်ခုခု ရှိနေလား
မရှိပါဘူး ငါ့ကိုယ်ငါပဲ မကျေနပ်တာ
ပထမဆုံးအကြိမ်အဖြစ် ယောက်ျားတစ်ယောက်ကို မဆွဲဆောင်လိုက်နိုင်ဘူး
ငါ့အလှအောက်မှာ အရူးအမူးကျရှုံးအောင် လုပ်ခဲ့တာချည်းပဲ
ဒီနေ့တော့ လူတစ်ယောက်ရဲ့အကြည့်ကို တမ်းတမိနေတယ်
ဘယ်လိုလူပါလိမ့်
အကြည့်စူးတယ်
အတွေးနက်တယ်
အမြော်အမြင်ရှိတယ်
သခင်မ အတွေးလွန်နေတာ မဟုတ်ပါဘူးနော်
မင်းကြီးကို ချစ်မိသွားတာတော့ မဟုတ်ပါဘူးနော်
အချစ်က ငါ့ကို မပြုစားနိုင်ဘူး
ဒါပေမဲ့ မင်းကြီးနဘေးမှာ ထိုင်ရင်းနဲ့..
တစ်စုံတစ်ယောက်ရဲ့ အခွင့်ထူးခံဖြစ်ရတာ သိပ်ကောင်းတယ်လို့ ခံစားလိုက်ရတယ်
သခင်မ အရမ်းအမြော်အမြင်ရှိတာပဲ
အခြွေအရံဘဝကနေ မိဖုရားဖြစ်ဖို့ဆိုတာ..
လွယ်တော့မလွယ်သလို အန္တရာယ်လည်း ကြီးတယ်နော်
အထူးသဖြင့် မင်းကြီးက ဂျာလာလူဒင်မိုဟာမက်ဖြစ်နေတဲ့ အခါမှာပေါ့
သူက မင်းကြီးရဲ့မိဖုရားလား
ဟုတ်ပါတယ် ဆရာကြီး အမယ်ရ်ပြည်ရဲ့ မင်းသမီးတစ်ပါးပါ
နှုတ်ခွန်းဆက်သပါတယ်
ကျွန်မနဲ့တူတူ ဓမ္မတေးနဲ့ လာပူဇော်ပေးတာ
တကယ့်ကို ဂုဏ်ယူမိပါတယ်
အဲဒီလို မဟုတ်ဘဲ..
မိဖုရား သီချင်းဆိုတာ အရမ်းကောင်းလို့ဆိုရင်ကော
နည်းနည်းလေ့ကျင့်ဖို့ပဲ လိုတာပါ
သီချင်းဆိုတတ်အောင် သေချာသင်ယူထားတယ် ထင်ပါတယ်
ဟုတ်ပါတယ်
ဂီတပညာရှင်ကြီး..ဆရာ မဟာဘယ်ဆီကပါ
သိပ်ကောင်းတယ်
ကောင်းလိုက်တာဗျာ
တကယ့်ဆရာကြီးဆီကနေ သင်ယူထားတာပဲ
ကိုယ့်ဂီတအရည်အသွေးကို ထိန်းသိမ်းထားပါ
မပြတ်လေ့ကျင့်ပေးပါ
ကျွန်မ ကြိုးစားပါ့မယ်
ဒါနဲ့ ရှင်က ကျွန်မ အကြိုက်ဆုံးအနုပညာသမားပါ
ရှင်နဲ့အတူ ဆိုခွင့်ရတာ အရမ်းဝမ်းသာပါတယ်
ကျွန်တော်တို့ဓလေ့ရိုးရာကို အခုထိ ထိန်းသိမ်းထားတာတွေ့ရလို့လည်း ဝမ်းသာပါတယ်
ကျွန်တော် ဒီနေ့ ပြန်တော့မှာဆိုတော့
ဝတ်ပြုကျောင်းမှာ လာဝတ်ပြုရင်ကောင်းမယ် စဉ်းစားမိလို့
ဒါပေမဲ့ မိဖုရားနဲ့ဆုံရတာ ကံကောင်းတာပဲ
ရှင့်သီချင်းကိုလည်း ထပ်ကြားခွင့်ရရင် ကျွန်မလည်း ကံကောင်းတာပါပဲ
အာဂရာကို ထပ်လာခဲ့ဖို့ မျှော်လင့်ပါတယ်
ကျွန်တော် ရှင်းရှင်းပဲပြောပါရစေ အမယ်ရ်မင်းသမီးလေး
အာဂရာကို နောက်တစ်ကြိမ်ထပ်လာပြီး ဖျော်ဖြေပေးဖို့
လုံးဝ စိတ်မဝင်စားပါဘူး
ကျွန်တော့်အရှင် တောင်းဆိုလို့သာ လာခဲ့ရတာပါ
ကျွန်တော့်သဘောနဲ့ ကျွန်တော်သာဆို..
မဂိုတွေအတွက် သီချင်းလာဆိုပြဖို့ စိတ်ကူးတောင် မရှိပါဘူး
ဆရာကြီး ဂီတဆိုတာ အကန့်အသတ်မရှိပါဘူး
ကန့်သတ်လိုက်တာကတော့ မကောင်းဘူး ထင်ပါတယ်
အမယ်ရ်ပဲဖြစ်ဖြစ် ရီဝါပဲဖြစ်ဖြစ် အာဂရာပဲဖြစ်ဖြစ် တူတူချည်းပါပဲ
ရှင့်ဂုဏ်သတင်း အိန္ဒိယတစ်တိုင်းပြည်လုံး ပျံ့နှံ့ဖို့
ဆုတောင်းပေးပါတယ်
ကျွန်မလည်း နောက်တစ်ခေါက် ထပ်ကြားချင်ပါသေးတယ်
ဝင်ခွင့်ပေးလိုက်ပါ
ဘန်နာဇီဝင်လာကတည်းက
သူ့ကို ဘယ်လိုမှ အကြည့်မလွှဲနိုင်ဘူး
ဂါရဝပြုပါတယ် မင်းကြီး
အရမ်းတော်ပါပေတယ်
မင်းကြီက ဓားရေးတော်တော်ကျွမ်းကျင်တာပဲနော်
မင်းကြီး ဓားရေးပြနေတာကြည့်ရင်း ကြက်သေသေသွားမိတယ်
ငါက မင်းကိုစတွေ့ကတည်းက ကြက်သေသေမိတာပါ
ဒါနဲ့ မင်း ဓားအစွမ်းပြရတာ သဘောကျလား
မလိုပါဘူး ကျွန်မက အမြင်နဲ့တင်ရပါတယ်
ယုံပါတယ်
ဒါပေမဲ့ မင်း ဒီပညာကိုလည်း တဖက်ကမ်းခတ် တတ်ထားသင့်တယ်နော်
ဘဝတစ်ကွေ့ကွေ့မှာ ရန်သူနဲ့ ရင်မဆိုင်ရဘူး မပြောနိုင်ဘူးလေ
လာ ငါ မင်းကို လေ့ကျင့်ပေးမယ်
ဒါပေမဲ့ အခု ကျွန်မဝတ်လာတာက..
ဓားရေးကျင့်ဖို့ မသင့်တော်ဘူးလေ
မိဖုရားဂျိုဓာ..
လေ့ကျင့်ရင်ဝတ်နေကျ ဝတ်စုံ ပေးလိုက်ပါ
သူ အဲဒါဝတ်ပြီး ငါနဲ့ ဓားရေးကျင့်လိမ့်မယ်
သွားလဲလိုက်
ဘာပဲဖြစ်ဖြစ်ကွာ ငါကတော့..
ဘန်နာဇီ့ကို အကြည့်မလွှဲနိုင်ဘူး
ငါ အခွင့်အရေးချောင်းနေတာ
တစ်ညလောက်..
သူနဲ့ နှစ်ယောက်တည်း အတူရှိချင်လိုက်တာ
ရော့ ဓား
တင်းတင်းလေးဆုပ်..
လက်နှစ်ဖက်နဲ့
ခြေထောက်ကို နောက်မှာထား
ကဲ ဓားကို မင်းခန္ဓာကိုယ် တစ်စိတ်တစ်ပိုင်းအဖြစ် ယူဆထားလိုက်
ဒါ ငါ့ဝတ်စုံပဲ..
လေ့ကျင့်ရင်ဝတ်နေကျ ဝတ်စုံပဲ
ဒီမိန်းမက သူ့ဟာသူ သွားယူဝတ်ရဲမှာတော့ မဟုတ်ဘူး
မင်းကြီး ဝတ်ခိုင်းတာပဲနေမယ်
ကဲ..
ငါ့ကို တိုက်တော့
ဒါပေမဲ့ သတိထားနော်
လက်လှုပ်ရှားတာနဲ့တူတူ..
ခြေလှမ်းတွေပါ အလိုက်သင့်လှုပ်ရှားရမယ်
အရမ်းတော်တယ်
မင်းက ဓားအကြောင်းလည်း သိတာပဲနော်
ဟုတ်ကဲ့ မင်းကြီး ဒါပေမဲ့ ကျွန်မ တစ်ခါမှ မလုပ်ဖူးပါဘူး
စောစောက ပြောခဲ့သလိုပဲ..
ကျွန်မအမြင်က ဓားထက်ကို စူးရှပါတယ်
မင်းရဲ့သတ္တိအတွက် ဝမ်းမြောက်မိပါတယ်
ကျွန်မ ကံကောင်းတာပါ
သွားခွင့်ပြုပါဦး
ကျွန်မအခန်းမှာ စောင့်နေပါ့မယ်
ကျွန်မကို သဘောရိုးနဲ့ လေ့ကျင့်ပေးတာလား
ဒါမှမဟုတ် သူ့ရှေ့မှာလုပ်ပြရုံ သက်သက်ပဲလား
ဘာဆိုလိုတာလဲ
သူသွားတာ လိုက်ကြည့်ရင်းနဲ့ မင်းကြီး ကျွန်မကို လုံးလုံးမေ့သွားတယ်လေ
အဲဒီလို မဟုတ်ပါဘူး မင်းဓားရေးပြတာ မြင်ပြီးနောက်
မင်းကို သင်ပေးစရာမလိုမှန်း သိလိုက်လို့ပါ
မင်းပြောသလိုပဲ..
မင်းက အမြင်နဲ့တင်ရပြီလေ
ငါ ဒီလိုလူမျိုးကို ပထမဆုံးမြင်ဖူးတာပဲ
လူတွေက ငါ့ကို အကြည့်မခွာနိုင်ကြဘူး
သူကတော့ ငါ့ကို ကြည့်ဖို့တောင်စိတ်ကူးမရှိဘူး
ငါတို့အားလုံး ဒီမှာ စုရုံးနေကြတယ်
မောင်းမဆောင်က အမျိုးသမီးတွေက..
ဆရာရမ်တနုမထွက်ခွာခင် လက်ဆောင်ပေးချင်ကြတယ်တဲ့
သူ့ကို ရွှေဒင်္ဂါး​တွေ ရတနာတွေ ချီးမြှင့်စေ
မင်းကြီးကို စိတ်ရင်းနဲ့ ရိုသေလေးစားမိပါတယ် မင်းကြီး
ဒါပေမဲ့ ဒီနေ့ မင်းကြီး ကျွန်တော့်ကို..
မလေးမစားလုပ်လိုက်ပြီလို့ပဲ ပြောပါရစေ
ဒီဒင်္ဂါး​တွေ
ဒီဒင်္ဂါး​တွေက ကျွန်တော့်ကို..
သီချင်းအသစ် သင်ပေးနိုင်လို့လား မင်းကြီး
ဒီရွှေငွေတွေက တေးသွားအသစ် မဖော်ကျူးပေးနိုင်ဘူးလေ
ကြည့်ရတာ ခင်ဗျားမှာ အရာရာကို ဂီတသင်္ကေတနဲ့ပဲ တိုင်းတာချင်တဲ့
အားနည်းချက် ရှိတဲ့ပုံပဲ
အနုပညာသမားတစ်ယောက်ရဲ့ အားနည်းချက်က သူ့အနုပညာပါ
ဒါပေမဲ့ ဟုတ်ပါတယ်
ကြည့်ရတာ မင်းကြီးမှာလည်း အရာရာကို..
ငွေနဲ့တိုင်းတာချင်တဲ့ အကျင့်ရှိပုံပဲ
စိတ်မရှိပါနဲ့ လက်ဆောင်တွေ လက်မခံနိုင်ပါဘူး မင်းကြီး
ဘာလို့လဲ
ကျွန်တော်တို့ နယ်မှာလည်း..
ရှိသင့်သလောက်တော့ ရှိပါတယ် မင်းကြီး
အခု ဒီကိုလာတယ်ဆိုတာလည်း ဘုရင်တစ်ပါးကို လေးစားတဲ့အနေနဲ့..
သူ့ချစ်မြတ်နိုးမှုနဲ့ လေးစားမှုကို ရယူလိုလို့ပါ
အခု ရပြီးပါပြီ
ထပ်ပြောပါမယ် ဒီလက်ဆောင်တွေကို
တစ်ပါတည်းမယူသွားနိုင်တာ စိတ်မရှိပါနဲ့
ကျုပ်ကလည်း ခင်ဗျားကို ဒါတွေမပါဘဲ သွားခွင့်မပြုဘူး
ကောင်းပါပြီ မင်းကြီး
ကျွန်တော့်ကို ခေါင်းဖြတ်လို့ရပါတယ်
ဒါပေမဲ့ ဒီလက်ဆောင်တွေကိုတော့ ယူသွားမှာ မဟုတ်ပါဘူး
ဒါပေမဲ့ လက်ဆောင်တစ်ခုကိုတော့ ဆရာကြီး ငြင်းပယ်နိုင်မယ်မထင်ပါဘူး
ဒါ ဆရာ့အတွက်ပါ
ဆရာ့အတွက်လည်း ဆုတောင်းပေးထားပါတယ်
လက်ခံတာပေါ့
ဒီလက်ဆောင်ကိုတော့ ကျွန်တော် မငြင်းဆန်နိုင်ပါဘူး
ဘာလို့ ဒါကျတော့ လက်ခံတာလဲ
ဒါလည်း ရွှေနဲ့လုပ်ထားတာပဲလေ
ဘာနဲ့လုပ်ထားတယ်ဆိုတာ အရေးမကြီးပါဘူး
ဘာလဲဆိုတာကပဲ အရေးကြီးတာပဲ
ဒါက ဥုံသင်္ကေတလေ
ဂီတသမားတစ်ယောက်နဲ့ အကိုက်ညီဆုံး လက်ဆောင်ကို
အရှင်ရဲ့မိဖုရားဂျိုဓာက ပေးလိုက်တာပါ
ဂီတတစ်ခုလုံးကို ပေးလိုက်တာပါ
ဥုံ
အရှင်သီဝရဲ့သင်္ကေတ ဥုံပါ
ဂီတနတ်ဘုရားနာတရာ့ဂ်ျပါ
ဂီတက ဒီစာလုံးကနေ စလာတာပါ
ဥုံဆိုတာ စကြဝဠာတစ်ခုလုံးပါပဲ
တစ်လောကလုံးမှာ ရှိရှိသမျှ ပစ္စည်းဥစ္စာတွေထက် ပိုတန်ဖိုးထားပါတယ်
ကျုပ်လက်ခံပါတယ် ဆရာရမ်တနု
ခင်ဗျားရဲ့ဂီတလို ခင်ဗျားရဲ့ အတွေးအမြင်တွေဟာလည်း လေးနက်ပါပေတယ်
မင်းကြီးရဲ့မိဖုရားဂျိုဓာရဲ့ အတွေးလည်း လေးနက်တာပါပဲ
ခင်ဗျားမပြန်ခင် ခင်ဗျားသီချင်းတစ်ပုဒ်လောက်
နားဆင်ချင်တယ်
မရတော့ပါဘူး မင်းကြီး
မင်းကြီးအလိုရှိတိုင်း ကျွန်တော် ဆိုပြမှာမဟုတ်ပါဘူး
ဂီတဆိုတာ သဘာဝရဲ့အသံပဲ
နှလုံးသားထဲကနေ လာတာ
သူထွက်ချင်တဲ့အချိန် သူ့အလိုလို ထွက်လာတာ
ဆရာရမ်တနု..ကျုပ်က ခင်ဗျားရဲ့ပရိသတ်လေ
ကျုပ်ပြောလိုက်မယ်..
တစ်နေ့နေ့ ခင်ဗျားသီချင်း ဆိုကိုဆိုပြရမယ်
ဒီတစ်ကြိမ်က ခင်ဗျားဘုရင် မေတ္တာရပ်ခံလို့ လာခဲ့ရတာနော်
တစ်နေ့ကျရင် ခင်ဗျားတို့နယ်ကို အနိုင်တိုက်ပြီး ခင်ဗျားကို အာဂရာခေါ်လာပြမယ်
မင်းကြီးက ဘုရင်မင်းမြတ်တစ်ပါးပါ
အကြီးမြတ်ဆုံးဘုရင်ပါ
အုပ်စိုးသူပါ
တိုင်းပြည်ကို သိမ်းပိုက်နိုင်တိုင်း ဂီတပညာရှင်ကို သိမ်းပိုက်နိုင်တာမဟုတ်ပါဘူး
သူ့ဂီတကိုတော့ အနိုင်မတိုက်နိုင်ပါဘူး
ဂီတကို ဝယ်လို့လည်းမရသလို အနိုင်တိုက်လို့လည်း မရပါဘူး
မင်းကြီးတို့ အရှင်မြတ်ကိုကိုးကွယ်သလိုမျိုး ကျွန်တော်လည်း ဂီတကို ကိုးကွယ်ပါတယ်
ပြောပါဦး အရှင်မြတ်ကို ဝယ်လို့ရလား မင်းကြီး
ကျွန်တော့်ကို ပြန်ခွင့်ပြုပါဦး
နှုတ်ဆက်ခဲ့ပါတယ်
အစ်မတော်ရဲ့လက်ဆောင်ကလွဲလို့..
ဆရာရမ်တနုက ဘယ်သူပေးတာမှ မယူသွားဘူးနော်
သူ ငါ့လက်ဆောင်ကို သဘောကျမယ်ဆိုတာ သိနေတယ်
ဂီတကို ချစ်တဲ့လူကို ဂီတနဲ့ ပတ်သက်တာပေးလိုက်ရင်
သူ သေချာပေါက် သဘောကျမှာပဲလေ
ဒါပေမဲ့ မင်းကြီးကတော့ သူများခံစားချက်ကို..
လုံးဝနားလည်မှာ မဟုတ်ဘူး
သူ့သဘောအရဆို အရာရာကို ငွေကြေးဓနနဲ့ပဲ တိုင်းတာတာ
နင်တို့သွားလိုက်ကြတော့ မိဖုရားကို ငါပဲ ခေါင်းလျှော်ပေးလိုက်မယ်
အားလုံးကို ပထုတ်လိုက်တယ်ဆိုတာ သိတယ်
ပြောပါဦး ဘာအကြောင်းလဲ
ဂျိုဓာ..မင်းကြီးက ငွေကြေးဥစ္စာကိုပဲ တန်ဖိုးထားရင်
အစ်မတော်မွေးနေ့မှာ ပလွေတို့ ဥဒေါင်းမြီးတို့
ဘယ်လက်ဆောင် ပေးပါ့မလဲ
သူ လူတွေရဲ့ခံစားချက်ကို နားမလည်ဘူးဆိုတာတော့..
မဟုတ်နိုင်လောက်ဘူးနော်
သူ့မှာ အသည်းနှလုံးရှိတယ်ဆိုလည်း ဉာဏ်နီဉာဏ်နက်တွေနဲ့ ပြည့်နေတာ
ပြောရရင်..
ဘန်နာဇီကို သူ့နားမှာ ခေါ်ထိုင်ခိုင်းသလိုပေါ့
ငါ့အဝတ်အစားတွေတောင် ပေးဝတ်လိုက်သေးတယ်
ဘန်နာဇီ့ကို..
အစ်မတော် အဝတ်အစားတွေ ပေးဝတ်ရမလားလို့ကော မေးလို့လား
မမေးဘူးမဟုတ်လား
မိုတီ နင်က သူ့လူလား ငါ့လူလား
နင်အမြဲ သူ့ဘက်ကပါတယ်
သူ ငါ့အပေါ် ဘယ်လိုလုပ်တယ်ဆိုတာ သိသိကြီးနဲ့
နင်က သူ့ဘက်ကနေ ပါနေရသေးလား
ဟုတ်ပါပြီ ဒါဆို တစ်ခုပြော
မင်းကြီးကို ဒေါသထွက်နေတာလား ဘန်နာဇီ့ကို ဒေါသထွက်နေတာလား
ဘာဆိုလိုတာလဲ
အစ်မတော် စိတ်ဆိုးမှာလား
မဟုတ်တာတွေပြောရင်တော့ သေချာပေါက် ဒေါသထွက်မှာပဲ
ပြီးရင် နင့်ကို ခေါ်တော့မှာမဟုတ်ဘူး ပြော
ဘာကို ပိုဒေါသထွက်တာလဲ
အစ်မဝတ်စုံတွေ ဘန်နာဇီဝတ်လို့လား
ဒါမှမဟုတ် ဘန်နာဇီ မင်းကြီးနဲ့ ရှိနေတာကိုလား
အစ်မတော် ပိုင်တဲ့အရာလို့ ခံစားနေရလို့လား
အဝတ်အစားကိုလား မင်းကြီးကိုလား
မိုတီ..နင် စည်းကျော်နေတယ် မထင်ဘူးလား
ကျွန်မက အမှန်အတိုင်းပြောတာပါ
အစ်မတော်ရဲ့အခြွေအရံတင်မဟုတ်ပါဘူး သူငယ်ချင်းဆိုလည်း ဟုတ်ပါတယ်
အစ်မတော်ရဲ့စိတ်ကို ကောင်းကောင်းကြီး နားလည်ပါတယ်
တစ်စုံတစ်ခုကို ခဏ ခဏစဉ်းစားမိတာဟာ..
ချစ်တာမဟုတ်ရင် မုန်းလို့ပါပဲ
အဲဒီအဓိပ္ပာယ်ပဲ ရှိတယ်
ကျွန်မတို့ ဒါနဲ့ပတ်သက်ပြီး လုပ်ပိုင်ခွင့်ရှိတယ်လို့ စယုံလာတာပေါ့
ငါနဲ့ဆက်နွယ်မှုရှိတယ်လို့ ခံစားလာရတာပေါ့
မိုတီ သွားလိုက်တော့ ငါတစ်ယောက်တည်း နေချင်လို့
ကျွန်မတောင်းပန်ပါတယ်
ဘာဖြစ်လို့လဲ ရက်ရှ်ဟမ်
နင် ဘာတွေလုပ်နေတာလဲ
ရမ်တနုလွှမ်းမိုးတာ ခံလိုက်ရပြီလား
အမှန်တော့..
ဝန်ကြီး..ရမ်တနုထက် ဘန်နာဇီလွှမ်းမိုးလိုက်တာ
ကျွန်မတင် မဟုတ်ဘူး အားလုံး အရူးတစ်ပိုင်းဖြစ်ကုန်ပြီ
မင်းကြီးရောပဲလေ
မိဖုရားဂျိုဓာလည်း ဘန်နာဇီလွှမ်းမိုးတာ ခံလိုက်ရပြီ
မိဖုရားဂျိုဓာ ဟုတ်လား
ဟုတ်တယ်
မနာလိုဝန်တိုတာလေ
တစ်လောကလုံးမှာ အကြီးမားဆုံး ရိုက်ခတ်မှုကြီးပေါ့
မနာလိုဝန်တိုမှုက
အရောင်မျိုးစုံထွက်တာ
မိန်းမတွေကြားမှာ ပြဿနာအကြီးအကျယ် ဖြစ်စေတယ်
မနာလိုဝန်တိုမှုကလေ
ဒါပေမဲ့ နင် ငါပြောသမျှ နားလည်မှာမဟုတ်ပါဘူး
ဒီအတိုင်းသာ စောင့်ကြည့်နေ
ဂျာလာ မိဖုရားဂျိုဓာနဲ့ ဘန်နာဇီတို့ကြား..
ဖြစ်လာမယ့်အရာတွေက
ကြည့်လို့ အရမ်းကောင်းမှာ
ဒီတစ်ခေါက်တော့ ငါ မကျရှုံးတော့ပါဘူး
ဒီတစ်ခေါက် မိဖုရားဂျိုဓာက ဦးနှောက်နဲ့မဟုတ်ဘူး..
နှလုံးသားနဲ့ လှုပ်ရှားတော့မှာ
နှလုံးသား ထည့်ရင်းနှီးလိုက်လို့..
အနိုင်ရတယ်ဆိုတာ တစ်ခါမှမရှိသေးဘူး
မင်းကြီး ဒီည..
ဘန်နာဇီဆီသွားမယ် ကြားတယ်
ဘန်နာဇီကလည်း အကြီးအကျယ်ပြင်ဆင်နေတယ်
ဟုတ်လား
သတင်းကောင်းပဲ
နင် ငါ့ကို စိတ်ချမ်းသာအောင် လုပ်နိုင်တယ်
ပြောပါဦး
ဒီလိုသတင်းကောင်းမျိုး ဘယ်ကနေ ရလာတာလဲ
ဝန်ကြီးဆီကနေ သင်ယူထားတာလေ
တိုင်းရေးပြည်ရေးနဲ့ ပတ်သက်တဲ့ အကြောင်းမှန်သမျှ
ဝန်ကြီး အကုန်သိနေသလိုမျိုး..
ကျွန်မလည်း မောင်းမဆောင်မှာ ဖြစ်ပျက်သမျှ
အကုန်သိအောင် လုပ်ထားတာပေါ့
သိပ်တော်တယ် ရက်ရှ်ဟမ်
သိပ်တော်လို့ ငါစားမယ့်ကွမ်းယာ နင့်ပဲကျွေးလိုက်တော့မယ်
ငါ့ကို အဲဒီလိုသတင်းကောင်းလေးတွေ ဆက်စုံစမ်းပေး
ဘန်နာဇီသာ သူ့အလှနဲ့
မင်းကြီးကို လုံးဝဆွဲဆောင်လိုက်နိုင်ပြီဆိုရင်တော့..
မိဖုရားဂျိုဓာရဲ့အခြေအနေကို မြင်ကြည့်လို့ရပြီ
ငါ့သားကိစ္စမှာ မိဖုရားဂျိုဓာ လျှို့ဝှက်ပူးပေါင်းကြံစည်တာ
မဟာမန်ဂ
ငါ့ကိုလာကျောရင် ဘယ်လိုရလဒ်နဲ့ ကြုံရမလဲ ကြည့်လိုက်စမ်း
မိဖုရားဂျိုဓာက ငါ့သားကို လူပုံအလယ်မှာ အရှက်ခွဲခဲ့တယ်
အခု ငါ မိဖုရားဂျိုဓာကို..
ဘန်နာဇီရှေ့မှာ အရှက်ခွဲပြမယ်
မဟာမန်ဂ
ဂျာလာက မိဖုရားဂျိုဓာကို နန်းရမိဖုရားအဖြစ် တင်မြှောက်ထားတာ
ရိုးရိုးသာမန်မိဖုရားဘဝရောက်အောင် လုပ်ပြမယ်
ကောင်းကောင်းလုပ်ပြမယ်
မဟာမန်ဂ
ဒီနေရာမှာ ငါ့မိဖုရားတွေပဲ ထိုင်ခွင့်ရှိတာ
ဒါပေမဲ့ ဒီနေ့မှာတော့ ပထမဆုံးအကြိမ်အဖြစ်..
ငါ့ရဲ့အထူးလက်ဆောင်ကို ငါ့နဘေးမှာ ပေးထိုင်ပါ့မယ်
ရော့ ဓား
လက်နှစ်ဖက်နဲ့..
တင်းတင်းဆုပ်ထား
ဂါရဝပြုပါတယ် မိဖုရား
ဒီအချိန်ကြီး အနှောင့်အယှက်ပေးရတာ တောင်းပန်ပါတယ်ရှင်
လျှောက်တင်စရာရှိတာ လျှောက်တင်ပါ
ကျွန်မ ရိုင်းသွားတာရှိရင် တောင်းပန်ပါတယ်
မိဖုရားရဲ့ဝတ်စုံက ကျွန်မနဲ့မတန်သလို ဝတ်ဖို့လည်း သတ္တိမရှိပါဘူး
ဒါပေမဲ့ မင်းကြီးအမိန့်တော်ကြောင့်သာ ဝတ်ရတာ ဖြစ်ပါတယ်
မိဖုရားရဲ့ဝတ်စုံ ပြန်လာပေးတာပါ
နင်ပဲယူထားလိုက်တော့
နင် သူများဝတ်ပြီးသားဝတ်ရလည်း ဘာမှမဖြစ်ဘူးဆိုတာ သိပြီးပြီလေ
ကျွန်မ ဝတ်ချင်ပါတယ်
မိဖုရားအကျတွေ ပိုင်ဆိုင်ရလို့လည်း ဘာမှမဖြစ်ပါဘူး
ဒါကိုပဲကြည့်လေ
ဒါလည်း မိဖုရားဝတ်ပြီးသား လက်ဝတ်ရတနာပဲဟာ
ဒါပေမဲ့ အဲဒါကြောင့်တော့ မိဖုရား ဘာမှမခံစားရပါဘူးနော်
ဒါက မင်းကြီး..မိဖုရားကို ပေးခဲ့တဲ့လက်ဆောင်လေ
ပြီးတော့..
သူက မဂိုအင်ပါယာရဲ့အရှင်မင်းကြီးလေ
သူ့အခြွေအရံတွေကို သူစိတ်ရှိသလောက် ဘာမဆိုပေးလို့ရတယ်
မှန်ပါတယ်
ဒါပေမဲ့ အဲဒီအခြွေအရံကို မိဖုရားရဲ့နေရာ ပေးလာပြီဆိုရင်တော့..
အဲဒီမိဖုရားလည်း ခံစားရမှာပဲလေ
ဒီကိစ္စကြောင့် မိဖုရားတို့နှစ်ယောက်..
ငါတို့နှစ်ယောက်ကြားမှာ ဘာကြီးပဲဖြစ်ဖြစ်..
ဒါ လင်မယားကြားဖြစ်တဲ့ကိစ္စပဲ
တစ်ယောက်ယောက် ဝင်နှောင့်ယှက်မယ်ဆို ထိုင်ကြည့်နေမှာ မဟုတ်ဘူး
ဘယ်လိုပြောလိုက်တာလဲ မိဖုရား
ကျွန်မက မိဖုရားတို့လင်မယားကြား ဝင်ပါတယ် ထင်နေတာလား
မဟုတ်ဘူးနော် မိဖုရား
ဒါပေမဲ့ မင်းကြီး ဆွဲခေါ်လို့ ပါလာရတာ
ကြည့်လေ သူ ကျွန်မကို အကြောင်းကြားလာပြီ
ဒီည မင်းကြီး ကျွန်မဆီကြွချီတော်မူမယ်တဲ့
နင် အဲဒီခိုလေးတွေ တွေ့လား
မင်းကြီးကျွေးချင်တယ်ဆို ခိုတစ်ကောင်တည်းကို အစာ ကြိုက်သလောက်ကျွေးလို့ရတယ်
ဒါပေမဲ့ အဲဒီခိုက သူ့ကိုယ်သူ ငါ အခွင့်ထူးခံပါလားလို့ မြင်ရင်တော့..
တော်တော်မိုက်မဲတာပဲလို့ ပြောရမယ်
သွားကြမယ်
ဇာကီရာ
မိဖုရားဂျိုဓာရဲ့အားနည်းချက်ကို ငါသိပြီ ထင်တယ်
ဒါပေမဲ့ ကျွန်မကတော့ သခင်မ မဟုတ်တဲ့နေရာမှာ အချိန်ဖြုန်းနေတယ်ပဲထင်တယ်
သခင်မရဲ့ရည်မှန်းချက်က..
ငါ့ရည်ရွယ်ချက် ငါအသိဆုံးပဲ
ဒါကလည်း ရည်ရွယ်ချက်အောင်မြင်ဖို့ နည်းလမ်းတစ်ခုပဲ
ခိုတွေကို အစာကျွေးပြီး မျှားခေါ်ရမယ်
အနားရောက်လာတဲ့အခါ ဖမ်းလိုက်ရုံပဲ
မင်းကြီးက ငါ့ကို အစာကျွေးတာလား..
ငါက အစာကျွေးတာလားဆိုတာ အချိန်က ပြောပြသွားလိမ့်မယ်
သခင်မက မင်းကြီးနားနေချင်တယ်ဆိုလည်း..
ဘာလို့ မိဖုရားဂျိုဓာကို အာရုံထားနေသေးလဲ
ဘာလို့ဆို မင်းကြီးက အဲဒီမိဖုရားကို တော်တော်ဒေါသထွက်နေတယ်
ငါ ဒါကို အခွင့်ကောင်းယူရမယ်
အာဒမ်
ထလေ အာဒမ်
ရှရိဖူဒင် ဘာကိစ္စလဲ
ကျုပ်အိပ်နေတာ ဘာလို့ နှောင့်ယှက်ရတာလဲ
အခုကော ဘာကပ်ထပ်ဆိုက်လို့လဲ
ကျုပ် အိပ်ပါရစေ
အိပ်ပါရစေ ဟုတ်လား
ကျုပ် မွန်းကျပ်နေချိန် ခင်ဗျားက အေးဆေးနေနိုင်တယ်
မနေလို့ကော ဘာလုပ်လို့ရမှာလဲ ရှရိဖူဒင်
ငါက ဘာတတ်နိုင်မှာလဲ
အနည်းဆုံးတော့ ဒီက ထွက်ဖို့နည်းလမ်း ရှာလို့ရတယ်လေ
မဟုတ်ရင် ဒီမှာပဲ အရိုးထုတ်ဖို့ ရည်ရွယ်ထားတာလား
ရှရိဖူဒင်
ကျုပ်ကို အရူးများထင်နေလား
အားလုံး စဉ်းစားကြည့်ပြီးပြီ
ဒီကနေထွက်ဖို့ နည်းလမ်းမရှိဘူး
ဘာမှ လုပ်လို့မရဘူး
ခင်ဗျားမလုပ်နိုင်လည်း ခင်ဗျားအမေ လုပ်နိုင်တယ်လေ
သူက ဝန်ကြီးပဲ
ဒီလောက်တော့ အာဏာရှိပါတယ်
အာဒမ်..ခင်ဗျားအမေက ခင်ဗျားထက် သူ့ရာထူးကို
ပိုမက်တယ် ထင်တယ်နော်
ရှရိဖူဒင်
ကျုပ်အမေကို တစ်ခွန်းထပ်စွပ်စွဲရဲ စွပ်စွဲကြည့်
လျှာဖြတ်ပစ်မယ်
အမှန်တရားက ခါးတယ် အာဒမ် ဒါပေမဲ့ ခင်ဗျားက အဲဒါ သတိမထားမိဘူး
ကျုပ် ငတုံးမဟုတ်ဘူး
ကျုပ်သိသလောက်တော့ ခင်ဗျားမှ သူရဲဘောကြောင်တာ
ကြောက်လို့ ဒီကနေထွက်ပြေးတယ် အခု ဝရမ်းပြေးဖြစ်နေပြီလေ
ကျုပ် ဝရမ်းပြေးဆိုတာ လက်ခံပါတယ်
ဒါပေမဲ့ ကျုပ်တို့အချင်းချင်း ဘာလို့ ရန်ဖြစ်နေတာလဲ
ခင်ဗျားစတာလေ
ကျုပ်အမေအကြောင်း ပြန်ဆက်ရမယ်ဆို..
သူက ဝန်ကြီးပဲလေ
သူ နည်းလမ်းတစ်ခုခုတော့ ရှာမှာပါ
ကြာလှပြီ အာဒမ်ရယ်
အမေမတွေ့ရတာ ကြာလှပြီ
အမေ့ရဲ့ကံဆိုးမှုလို့ပဲ သတ်မှတ်လိုက်ဖို့..
မေတ္တာရပ်ခံပါတယ်
ငါ့သားလေးက မြေတိုက်ခန်းထဲမှာ အရိုက်အနှက်ခံနေရတယ်
အမေ တောင်းပန်ပါတယ် အာဒမ်
အမေ မင်းကို သတိမရဘူးလို့ ထင်မှာပဲနော်
ဒါပေမဲ့ အဲဒီလို မဟုတ်ပါဘူး
အရမ်းလွမ်းပါတယ်
နေ့တိုင်း သတိရပါတယ်
အမေ မင်းအတွက် ဘာမှမလုပ်ပေးဘူး ထင်မှာပဲ
အဲဒီလို မဟုတ်ပါဘူး အာဒမ်ရယ်
အမေ့ကိုယုံပါ အမေ အခွင့်အရေးစောင့်နေတာပါ
အခွင့်အရေးရတာနဲ့..
သားကို မြေတိုက်ခန်းထဲကနေ ခေါ်ထုတ်မှာပါ
သားကို တကယ်လွမ်းပါတယ် အာဒမ်ရယ်
သားကိုခေါ်ထုတ်ဖို့ဆို..
ဂါရဝပြုပါတယ် ဂျာလာ
အာဒမ်ကြောင့် မျက်ရည်ကျနေတာလား
တောင်းပန်ပါတယ် ဒွေးတော် ဘယ်လောက် ကြိုးစား ကြိုးစား..
အမေတစ်ယောက်ရဲ့ ခံစားချက်ကြောင့် ငိုမိတာပါကွယ်
နောက်ဆုံးတော့ အမေက အမေပါပဲ
သားလေးကို မယ်ဝါးမြို့စားအဖြစ်..
တွေ့ရတော့ အရမ်းဂုဏ်ယူမိတယ်
သူ့အတွက် တကယ်ဂုဏ်ယူမိတယ်
အခုတော့ သူက ထောင်ကျနေပြီ
ပုံမှန်အတိုင်းဆို ဒွေးတော် ဝမ်းနည်းတာပေါ့ ဂျာလာရယ်
အောင်မယ်လေး
ဒါပေမဲ့..ဒါပေမဲ့ ဂျာလာ အဲဒါ အာဒမ်ခန်ကို သနားတယ်ဆိုတဲ့သဘော မဟုတ်ဘူးနော်
အမေတစ်ယောက်အနေနဲ့ ငိုရင်ငိုမယ် ဒါပေမဲ့ မဂိုပြည်ရဲ့ ဝန်ကြီးတစ်ပါးအနေနဲ့တော့
သူ့ကို အပြစ်ပေးပြီးပါပြီ
ကြိမ်ဒဏ်ချမှတ်ပြီးပါပြီ
လိုအပ်ရင် ဒီထက်ပိုပြင်းတဲ့ အပြစ်ဒဏ်ချမှတ်ဖို့ အသင့်ပါ တကယ်ပြောတာပါ
ဒါပေမဲ့ ဒွေးတော် စိတ်မထိန်းနိုင်ဘူး ဂျာလာ
ဒီကိုရောက်လာတာနဲ့ မဂိုပြည်ရဲ့ဝန်ကြီးအစား..
အာဒမ်ခန်ရဲ့အမေတစ်ယောက် ဖြစ်ဖြစ်သွားတယ်
ငါ့မျက်ရည်က ဂျာလာ့ရင်ကို ထိသွားပုံပဲ
အရှင်မြတ်က..
မင်းကြီးလို နောက်သားတစ်ယောက် ပေးတာအတွက်တာ့ ကျေးဇူးတင်ပါတယ်
အဲဒါနဲ့ပဲ ကျေနပ်ပါတယ်
ဒွေးတော်..ဒွေးတော်ရဲ့ခံစားချက်ကို နားလည်ပါတယ်
ဒါကြောင့် ဒွေးတော်..
အာဒမ်ခန်နဲ့ ကြိုက်တဲ့အချိန် တွေ့လို့ရတယ်ဆိုတဲ့ အမိန့်ထုတ်ပေးမယ်
ကျေးဇူးအများကြီးတင်ပါတယ် ဂျာလာရယ်
ကျေးဇူးတင်ပါတယ်
အခုကကော ဘာလို့ မျက်ရည်ကျရတာလဲ
ဒါက သားအတွက်ပါ ဂျာလာ သားကတော့ အားလုံးကို လိုက်ဂရုစိုက်ရတယ်
ဒွေးတော်ကိုရောပဲ..
ဒါပေမဲ့ သားမှာတော့ မပျော်ရွှင်ရဘူးလေ
မိဖုရားဂျိုဓာ သားဆီ စာလွှာပါးပြီး..
အခေါ်လွှတ်တုန်းက..
သားနဲ့မိဖုရားဂျိုဓာ နီးစပ်တော့မယ်ဆိုပြီး
သားတော် အရမ်းပျော်နေခဲ့တာ
သားဘက်က ပြန်ပေါင်းထုပ်ဖို့ အဆင်သင့်ပဲ
ဒါပေမဲ့ မိဖုရားဂျိုဓာက အဲဒီကိုဖိတ်ပြီး သားကို အရှက်ခွဲလိုက်တာ
ပြန်ရလိုက်တာကတော့ သူ..
ဒွေးတော် အဲဒီအကြောင်းမပြောချင်ဘူး
ဒါ ကျွန်တော့်ကို အရှက်ခွဲတာဆိုလည်း
သေချာပေါက် လက်စားချေပေးရမှာပေါ့
တစ်ခုလောက် မေးခွင့်ပြုပါ မိဖုရား
ဒီကျားကွက်ခင်းထားတာ ဘယ်သူနဲ့ ကစားမလို့ပါလဲ
မင်းကြီးနဲ့ပေါ့
ဒါပေမဲ့ သတင်းတစ်ခု ပျံ့နေတယ်နော်
ဘန်နာဇီက ဒီည မင်းကြီးကို ဖိတ်ထားပါတယ်တဲ့
အဲဒီအစေခံမဘန်နာဇီလား
နှုတ်ခွန်းဆက်သပါတယ် မိဖုရားရခေယျ
နှုတ်ခွန်းဆက်သပါတယ်
ထိုင်ပါ
ပြောပါဦး ဘာကိစ္စရှိလို့လဲ
မိဖုရားအတွက် လက်ဆောင်လာပေးတာပါ
တကယ်လား ဘာပါလိမ့်
နှစ်ကြောင်းကဗျာလေးတွေ လင်္ကာလေးတွေ စုပေါင်းပြီး
စာအုပ်ပြန်ချုပ်ထားတာပါ
အမြည်းလေး ဖတ်ပြပါဦး
ဒီစကြဝဠာမှာ အချိန်နဲ့ကင်းလွတ်တဲ့အရာ ဘာရှိမလဲ
အချိန်က အရာအားလုံးကို ပြောင်းလဲနိုင်တယ်
နေမင်းကြီးက ညနေဆိုဝင်ပြီ
ကောင်းကင်ပြာတောင် ညို့မှိုင်းတဲ့အချိန် ရှိပါတယ်
ကောင်းလိုက်တာ
ရှင့်နှစ်ကြောင်းကဗျာလေးတွေက အဓိပ္ပာယ်တော်တော်ရှိတယ်
ကျေးဇူးတင်ပါတယ်
လာ ကျွန်မနဲ့ ကျားတစ်ပွဲလောက် ထိုးရအောင်
ကောင်းပါပြီ
ဒါနဲ့ ရခေယျမိဖုရား ရှင် စိတ်မရှိဘူးဆို..
စောစောက ရယ်နေတဲ့အကြောင်းရင်း မေးလို့ရမလား
အကြောင်းရင်းက အကြီးကြီးပဲ မိဖုရားဆယ်လီမာ
ကဘူးလ်ကရောက်လာတဲ့ အစေခံမက
သူနဲ့ တစ်ညအချိန်ဖြုန်းဖို့..
မင်းကြီးကိုဖိတ်တယ်လို့ ဟိုရှိယာပြောလို့လေ
ဟိုရှိယာ ငါပြောရဲတယ်
မင်းကြီး အဲဒီအစေခံမဆီသွားတယ်ဆို..
မင်းကို ငါ့နေရာ တစ်နေ့နေခွင့်ပေးမယ်
ပြီးရင် ငါ..ငါ နင့်ကိုခစားမယ်
မိဖုရား..ကျွန်တော်မျိုး ရှုံးပါစေလို့ပဲ ဆုတောင်းပါတော့မယ်
မိဖုရားသာ ခစားမယ်ဆို ငရဲတွေကြီးကုန်ပါတော့မယ်
ဒါနဲ့ မိဖုရားရခေယျ ကျွန်မ တစ်ခုပြောလို့ ရမလား
အဲဒီည ပွဲမှာတုန်းက မင်းကြီးက..
မင်းကြီးက ဘန်နာဇီကို သူ့ဘေးမှာ ထိုင်ခိုင်းတယ်လေ မိဖုရားရခေယျနေရာမှာ
ဒါ မင်းကြီးနဲ့ မိဖုရားရခေယျတို့ ပြဿနာထပ်တက်လို့များ..
ရှင့်ကဗျာတွေလိုပဲ ရှင်စိုးရိမ်တာကလည်း စိုးရိမ်စရာပါပဲ
ဒါပေမဲ့ ဘာတွေပဲဖြစ်ဖြစ်
ကျွန်မ ပြောနိုင်တာကတော့..
အဲဒီအစေခံမဆီ မင်းကြီး သွားမှာမဟုတ်ဘူးဆိုတာပဲ
ဘာလို့ဆို အစေအပါးဆိုတာ မင်းကြီးအမိန့်ကို နာခံရမှာပဲ
အဲဒီအပြင် တခြားမရှိဘူး
မင်းကြီးက မိဖုရားဂျိုဓာကို ဆိုးဆိုးရွားရွား စော်ကားရအောင်..
သူနဲ့ မိဖုရားကြားမှာ
ဘာတွေများ ဖြစ်ခဲ့ပါလိမ့်
ငါ မိဖုရားဂျိုဓာနဲ့ သွားတွေ့ရမယ်
မိဖုရား ကျွန်မကို ခေါ်ပါသလား
အင်း ဒါပေမဲ့ ငါ နင့်ကို မထိုင်ခိုင်းဘူးလေ
ကျွန်မ မထိုင်ပါဘူး မတ်တပ်ရပ်နေတာပါ
မလိမ်နဲ့ နင်ထိုင်နေတာ ငါသိတယ်
မဟုတ်ဘူး မိဖုရား ရပ်နေတာပါ
အောင်မယ်လေး နင်က ဒီလောက်သေးတယ်လား
ဟုတ်ကဲ့ပါ မိဖုရား
အေးပါ နင် ဆက်ရပ်နေ ငါ ထိုင်လိုက်မယ်
အမှန်တော့ လှပခြင်းရဲ့လျှို့ဝှက်ချက်ကို သိချင်လို့ပဲ
ပြောပြပေးနိုင်မလား
ကျေးဇူးပါရှင်
ဘာလို့ ကျွန်မကို လှောင်ရတာလဲ
မဟုတ်ဘူး အရူးရဲ့
ငါ ဘန်နာဇီရဲ့အလှကိုပြောတာ
သူ့အလှလျှို့ဝှက်ချက်ကို ပြောပြပေးနိုင်မလား
သူက အမွှေးနံ့သာဆီတွေနဲ့
အမြဲနှိပ်နယ်နေလို့ပါ ဒါပါပဲ
အင်း ဒါဆိုလည်း သူသုံးတဲ့ အမွှေးနံ့သာဆီနာမည်တွေ သိချင်တယ်
ဟုတ်ပြီလား အခုတော့ သွားလို့ရပြီ
ဂါရဝပြုပါတယ် ဝန်ကြီး
ဘန်နာဇီမှာ တခြား ဘာဝါသနာပါတာတွေ ရှိသေးလဲ
သူက အရမ်းလည်း အကတော်သလို အမဲလိုက်တာလည်း တော်တယ်
ငါသဘောပေါက်ပြီ
အမဲလိုက်တာ တော်မှာပေါ့
ဓားမြှောင်အစား သူ့အကြည့်တွေနဲ့ အသုံးချလို့ရတယ်လေ
သွားတော့
ကောင်းပါပြီရှင်
အမေ အရမ်းကောင်းတာပဲ
ဘန်နာဇီလှပခြင်းရဲ့ လျှို့ဝှက်ချက်ကို
ကျွန်မသိရတော့မယ်
သိပ်မကြာခင် ကျွန်မက နန်းတော်တစ်ခုလုံးမှာ အလှဆုံးမိဖုရား ဖြစ်တော့မယ်
ကျွန်မအလှကြောင့် အမေဂုဏ်တက်တော့မှာ
အေး ဂျဗီဒါ အဲဒီနေ့မျိုး မကြာခင် ရောက်လာတော့မှာ
အဲဒီလိုဖြစ်ဖို့ဆို အရေးကြီးတာတစ်ခုတော့ လုပ်မှဖြစ်မယ်
နင် လုပ်မလား
အနောက်အရပ်က နေထွက်ပြီး အရှေ့အရပ်က နေဝင်ဖို့..
နေမင်းကြီးကို တောင်းဆိုပါ
နားလည်လား
မလည်ရင် သေချာထိုင်စဉ်းစား
အနောက်အရပ်က နေထွက်ပြီး အရှေ့အရပ်က နေဝင်ဖို့
နေမင်းကြီးကို အမေ တောင်းဆိုခိုင်းနေတယ်
ဘယ်လိုလုပ်ပြီး နေမင်းကြီးက ငါ့စကား နားထောင်ပါ့မလဲ
အမေကတော့ လွန်လွန်းတယ်
အသက်ကြီးလွန်းလို့ သူငယ်ပြန်နေပြီ ထင်တယ်
ဒီနေ့မှာ အမေ အသက်အရမ်းကြီးပြီဖြစ်ကြောင်း သိလိုက်ရပါတယ်
တကယ်ပါပဲ
ကြည့်ကောင်းလိုက်တာ ဘန်နာဇီ
- အရိုအသေပေးပါတယ် - ဂါရဝပြုပါတယ်
ထွက်သွားကြ
ဝန်ကြီး..ကျွန်မကို ဆင့်ခေါ်လိုက်ရင် ရသားနဲ့
ဘန်နာဇီ
ရေငတ်တဲ့လူက ရေတွင်းဆီလာရမှာလေ တခြားနည်းလမ်းမှ မရှိတာ
အောင်မယ်လေးလေး
ကျွန်မက ဝန်ကြီးရေငတ်နေတာ ဒီအတိုင်း ကြည့်နေပါ့မလား
မင်း စကားပြောတတ်တယ်
ဒါပေမဲ့ အဆင်ပြေတယ်ဆို လိုရင်းပဲ တန်းပြောကြမလား
မိဖုရားဂျိုဓာကို ဘာတွေသွားပြောလိုက်လဲ ဘန်နာဇီ
အလ္လာပသလ္လာပလေးပါပဲ
အဲဒါကိုပဲ သိချင်တာ
ဘာတွေ သွားပြောလဲ
ဘာလို့ ဒီလောက်သိချင်ရတာလဲဟင်
မင်းက သိပ်ကိုထက်မြက်တယ်လို့ ကြားထားပါတယ် ဘန်နာဇီ
ဒါပေမဲ့ ငါ တစ်ခုတော့ ပြောလိုက်မယ်
ငါမေးတာပဲဖြေပြီး..
ငါ့ကို မေးခွန်းပြန်မထုတ်တာ ကောင်းလိမ့်မယ်
ကျွန်မ တောင်းပန်ပါတယ်
အမှန်တော့..ကျွန်မ မဂိုဆူလ်တန်နယ်ကိုလာတာ
မိဖုရားဂျိုဓာ သဘောမကျဘူးထင်လို့လေ
မင်းကြီးကလည်း သူ့နေရာ ကျွန်မကိုပေးလိုက်တယ်
သူ ဘယ်ကြိုက်ပါ့မလဲ
ဒါကြောင့် သူ့စိတ်အခြေအနေမှန်ကိုသိအောင် စကားသွားပြောကြည့်တာပါ
မင်းက ငါထင်ထားတဲ့အတိုင်းပါပဲလား
အရမ်း ဉာဏ်ကောင်းတယ်
ဉာဏ်ကောင်းတဲ့လူတွေဆို ငါ အရမ်းသဘောကျတယ်
တစ်ကြိမ်တည်းနဲ့ ဝန်ကြီးသဘောကျအောင် လုပ်နိုင်ရင်
အဲဒီတစ်ယောက်က ရာထူးတိုးပြီးသားပေါ့နော် ဟုတ်လား
သိပ်ဟုတ်တာပေါ့
ဒါဆို ကျွန်မထင်တယ် သိပ်မကြာခင် မိဖုရားဂျိုဓာ သူ့နေရာလက်လွှတ်ရတော့မယ်
ကျွန်မ အတွေ့အကြုံအရဆို..
သူ ဝန်ကြီးစိတ်ကို မပိုင်စိုးသေးဘူးပဲ အဲဒီအစား စိတ်အနှောင့်အယှက်တွေပဲ ပေးနေတယ်
ဘန်နာဇီ
မင်းက တော်ရုံတန်ရုံထက်မြက်တာ မဟုတ်ဘူးပဲ အရမ်းသဘောကျတယ်
ဒါပေမဲ့ မင်းက လုပ်ရပ်ထက် စကားများတာက ပိုဆိုးနေတယ်
အဲဒါတော့ ငါမကြိုက်ဘူးလို့ပဲ ပြောရမယ်
ဘဝမှာ တိုးတက်အောင်မြင်ချင်တဲ့လူက ဦးနှောက်သုံးပြီး..
စကားကို ဆင်ခြင်ရမယ်
မင်း နေရာတစ်ခု အမြန်ဆုံးလိုချင်တယ်ဆို..
ငါပြောတဲ့အတိုင်း လုပ်ဖို့ကလွဲပြီး တခြားလျှောက်မစဉ်းစားနဲ့
မှတ်ထား မင်းကြီးက ငါ့ကို သူ့မယ်တော်လို သဘောထားတာ
ဒီတော့ ငါအမြင်ကြည်အောင်နေ ဘန်နာဇီ
ငါသွားမယ့်လမ်းမှာ ကန့်လန့်လာမတိုက်နဲ့
မင်း ဂျာလာနဲ့ နီးစပ်ချင်တယ်ဆို..
ငါပြောသလိုလုပ်ပါ
နှုတ်ဆက်ပါတယ်
မယ်မယ်လေး
သား မအိပ်သေးဘူးလား
ပုံပြင်နားမထောင်ရသေးတော့ အိပ်မပျော်ဘူး ဖြစ်နေတယ်
ပုံတစ်ပုံ ပြောပြပါ
ဒီနေ့ မယ်မယ်လေး ပုံမပြောချင်ဘူး နောက်နေ့မှ ပြောပြမယ်လေ
ဟင့်အင်း ပုံမပြောပြမချင်း မသွားဘူး
ရာဟင်..မယ်မယ်လေး မပြောချင်ပါဘူးလို့ ပြောနေတယ်လေ
ဘာလို့ အတင်းပြောခိုင်းနေရတာလဲ
မနက်ဖြန်မှ နားထောင်ပေါ့ ကလေးရဲ့
ဒီလောက်အေးနေတာ အနွေးထည်မဝတ်ဘဲ..
ထွက်လာရလား
အဆောင်ပြန်တော့
မယ်တော်နဲ့ မခေါ်ဘူး
မယ်မယ်လေးကိုလည်း မခေါ်တော့ဘူး
ဘာအကြောင်းရှိလို့လဲ မိဖုရားဂျိုဓာ
မျက်နှာလည်း မကောင်းပါလား
ဒီနေ့ တော်တော်မကျေနပ်တာလေး ရှိလို့
မင်းကြီးလိုလူကို နားမလည်နိုင်တော့ဘူး
တစ်ခါတလေ သူ့အပြင်နှစ်ယောက်မရှိအောင် လေးစားတယ်
တစ်ခါတလေကျ ကျွန်မ မခံနိုင်လောက်အောင် စော်ကားလွန်းတယ်
ကျွန်မ မရှိသလိုမျိုးကိုလုပ်တာ
ရှင်တို့နှစ်ယောက်ကြား ဘာတွေဖြစ်ခဲ့ကြလဲ
မင်းကြီးက တစ်ခုခုကို အမျက်ထွက်နေတာလား
မိဖုရားဆယ်လီမာ ကျွန်မ..
မပြောချင်ဘူးဆို မပြောပါနဲ့
ကျွန်မ ခပ်ရေးရေးတော့ သဘောပေါက်ပါတယ်
ဂါရဝပြုပါတယ် မင်းကြီး
ဘန်နာဇီ အရှင်မင်းကြီးကို စောင့်မျှော်နေပါတယ်
မိဖုရားဆယ်လီမာ ကျွန်မကို လာနှစ်သိမ့်ပေးတာမှန်း သိပါတယ်
အမှန်အတိုင်းပြောရရင်လေ အခု ကျွန်မ ဘယ်သူနဲ့မှ စကားမပြောချင်ဘူး
ရှင် စိတ်မရှိဘူးဆို ကျွန်မတစ်ယောက်တည်း နေလို့ရမလားရှင်
ရှင့်သဘောပါ
ကောင်းသောညပါ
မိဖုရားဂျိုဓာ စိတ်ဆင်းရဲနေတာ ပုံမှန်တော့ မဟုတ်ဘူး
အကြောင်းထူးတော့ ရှိမှာပဲ
ကိစ္စကြီးတစ်ခုခု ဖြစ်တော့မယ်ထင်တယ်
သူ ငါနဲ့တွေ့ချင်ရင် ငါ့ဆီလာရမှာပေါ့လို့ သွားပြောလိုက်
ငါတော့ သူ့ဆီမသွားဘူး
ငါနဲ့တွေ့ချင်ရင်..
ဥယျာဉ်တော်မှာလာတွေ့ဖို့ ပြောလိုက်ပါ
အမိန့်တော်အတိုင်းပါ မင်းကြီး
သိပ်ကောင်းတယ်
မင်းကြီးဂျာလာက တော်တော်ထူးဆန်းတဲ့ ပုဂ္ဂိုလ်ပါ
သူ့နေရာမှာ တခြားလူသာဆို ငါဖိတ်ခေါ်ရင်..
အပြေးအလွှားရောက်လာမှာပဲ
ဒါပေမဲ့ မင်းကြီးဂျာလာကတော့ စိတ်အားထက်သန်ပုံတောင် မပြဘူး
ဒီည မင်းကြီးက သခင်မရဲ့ပရိသတ်တစ်ယောက် ဖြစ်သွားမယ်လို့
တကယ်ထင်လား
ငါလည်း အဲဒါကိုသိချင်တာ ဇာကီရာ
ဒီနေ့အထိ ဘယ်ယောက်ျားသားမှ ငါ့အလှကို မခံနိုင်ဘူး
ဒါပေမဲ့ မင်းကြီးဂျာလာကတော့ နည်းနည်းကွဲပြားတယ်
သူသာ အရည်ပျော်သွားရင် ငါအောင်မြင်ဖို့ ကျိန်းသေပြီပဲ
သွားကြမယ်
ရတယ် ဇာကီရာ ဒီနေ့ နင်လိုက်မပို့နဲ့တော့
ငါ့ဘာသာငါပဲ သွားမယ်